
ชุดฝึกการคิดวิเคราะห์ทักษะกระบวนการทางวิทยาศาสตร์
เรื่อง  ทักษะการจัดกระทำและสื่อความหมายข้อมูล
   เวลา  50  นาที     สำหรับนักเรียน  ชั้นมัธยมศึกษาปีที่ 3
ขั้นที่ 1   กำหนดสิ่งที่ต้องการวิเคราะห์ ผู้สอนกำหนดให้ผู้เรียนศึกษาคิดวิเคราะห์ ทักษะการจัด
กระทำและสื่อความหมายข้อมูล
ขั้นที่ 2   กำหนดวัตถุประสงค์หรือวัตถุประสงค์  ผู้สอนแจ้งจุดประสงค์ให้ผู้เรียนทราบ

จุดประสงค์
นักเรียนวิเคราะห์  เหตุการณ์ สถานการณ์ที่กำหนดให้  โดยใช้ทักษะการจัดกระทำและสื่อ
ความหมายข้อมูล  และนำไปใช้ประยุกต์ในเหตุการณ์อื่นๆ  ได้อย่างเหมาะสม
ขั้นที่ 3  กำหนดหลักเกณฑ์หรือกฎเกณฑ์  ผู้สอนให้ผู้เรียนศึกษาแนวคิดหลักและประโยชน์ของทักษะการจัดกระทำและสื่อความหมายข้อมูล
แนวคิดหลัก  
การจัดกระทำและสื่อความหมายข้อมูล  หมายถึง  การนำข้อมูลที่ได้จากการสังเกต  การวัด  การทดลอง  และจากแหล่งอื่นๆ  มาเปลี่ยนแปลงให้อยู่ในรูปใหม่ให้เข้าใจดียิ่งขึ้น  เพื่อความชัดเจน  รัดกุม  สะดวก  และรวดเร็ว
ประโยชน์ของการจัดกระทำและสื่อความหมายข้อมูล  คือ  ใช้ในการติดต่อสื่อสาร  ใช้ใน
การจราจร  ใช้ในการทำแผนที่  ใช้ในการเดินทางท่องเที่ยวไปตามสถานที่ต่างๆ  ใช้ในการรวบรวมข้อมูลทางวิทยาศาสตร์ให้เป็นระเบียบสะดวกต่อการศึกษาค้นคว้า  และเข้าใจง่าย

ขั้นที่ 4  พิจารณาแยกแยะ  ผู้สอนให้ผู้เรียนฝึกแบบทดสอบชุดทักษะการจัดกระทำและสื่อ
ความหมายข้อมูล
 ขั้นที่ 5  สรุปคำตอบ  ผู้สอนเฉลยแบบทดสอบชุดทักษะการจัดกระทำและสื่อความหมายข้อมูล 


กิจกรรมการฝึกทักษะการจัดกระทำและสื่อความหมายข้อมูล
คำชี้แจง
 ในการฝึกจัดกระทำและสื่อความหมายข้อมูล  ให้นักเรียนเลือกทำเพียงกิจกรรมเดียว   จาก  2  กิจกรรมต่อไปนี้  ใช้ เวลา  30  นาที  ในการจัดกระทำข้อมูลให้เป็นระบบแล้ววิเคราะห์หาคำตอบของกิจกรรม

กิจกรรมที่ 1

คำปริศนาที่ซ่อนไว้คืออะไร

วันนี้คุณครูมิลล์ ซึ่งเป็นครูประจำชั้น  มัธยมศึกษาปีที่ 3/1  ในชั้นเรียนมีนักเรียน  18  คนคุณครูมิลล์ได้แจ้งให้นักเรียนไปรวมตัวกันเข้าแถว  3  แถวๆ  ละ  6  คน  คุณครูมิลล์ได้แจ้งรายชื่อนักเรียนทุกคนเป็นภาษาอังกฤษ   ดังข้อมูลข้างล่างนี้   ขอให้นักเรียนจัดกระทำข้อมูลที่คุณครูมิลล์แจ้งมานี้ โดยเอาอักษรชื่อแรกของนักเรียนแต่ละคน  จัดแถวตามข้อมูลของคุณครูมิลล์   เพื่อหาคำใบ้จากรายชื่อนักเรียนชั้นมัธยมศึกษาปีที่ 3/1ในห้องนี้   ว่ามีปริศนาคำใดซ่อนไว้
1. lan  เป็นคนแรกในแถวที่ 1
2. Andrea เป็นคนสุดท้ายในแถวที่ 1
3. Emily คือคนที่ 3 ในแถวที่ 3
4. Chuck อยู่ลำดับที่ 5 ในแถวที่ 2
5. Paula  ยืนถัดจาก Chuck ไปทางซ้าย  2  คน
6. Yoshiko  อยู่หลังTommy    ซึ่งมี Andrea ยืนข้างหน้า
7. Inez อยู่ระหว่าง Chuck กับ Paula
8. Donna อยู่ลำดับที่ 4 ในแถวที่ 3 และ  Aaron ก็ยืนคั่นเธอกับ Yoshiko 
9. Ursala อยู่หลังเลนส์แต่แถวเดียวกับ Yoshiko 
10. Ricky อยู่ในแถวที่ 3
11. Sharon  ยืนติดกับ Sam  แต่ Sharon ไม่ได้อยู่ริมสุด
12. Scott  อยู่ตรงกลางระหว่าง  Tiffany และ Caseyในแถวที่ 1 ส่วนLarry อยู่ทางขวาของ Casey อีกที
กิจกรรมที่ 2
สืบหาเจ้าของสุนัข
ให้นักเรียนอ่านสถานการณ์ที่กำหนดให้  เพื่อตามหาเจ้าของสุนัขจากข้อมูลที่กำหนดดังนี้  โดยใช้เวลา  30  นาที  ในการจัดกระทำข้อมูล  /  เรียงลำดับข้อมูลนี้เสียใหม่  เพื่อสืบหาว่าบ้านหลังใด  และเป็นชาวอะไรที่เลี้ยงสุนัข
ข้อมูลที่กำหนด
· เจ้าของรถเบนซ์เลี้ยงปลาทอง
· บนถนนสายหนึ่งในหมู่บ้าน  มีบ้านตั้งอยู่  5  หลัง
· บ้านแต่ละหลังทาสีต่างกัน
· เจ้าของบ้านสีแดงใช้รถเบนซ์
· เจ้าของบ้านแต่ละหลังเป็นคนต่างสัญชาติกัน
· เจ้าของบ้านแต่ละหลังเลี้ยงสัตว์คนละชนิด
· ชาวญี่ปุ่นเป็นเจ้าของบ้านหลังถัดจากบ้านสีเหลือง
· แต่ละบ้านมีรถยนต์คนละชนิด
· ชาวอังกฤษใช้รถออสติน
· ชาวอเมริกันเป็นเจ้าของบ้านสีฟ้าอยู่บ้านหลังกลาง
· บ้านสีส้มอยู่ทางขวาของบ้านสีเขียว
· เจ้าของรถวอลโว่เลี้ยงงู
· เจ้าของบ้านสีแดงดื่มน้ำส้มคั้น
· ชาวญี่ปุ่นอยู่ซ้ายสุด
· เจ้าของรถเปอร์โยมีบ้านสีเขียว  ซึ่งอยู่ทางซ้ายมือของบ้านที่เลี้ยงลิง
· เจ้าของบ้านสีส้มดื่มนมสด  แต่มักจะไปดื่มแม่โขงกับเจ้าของบ้านที่อยู่ติดกัน
· แต่ละบ้านชอบเครื่องดื่มคนละอย่าง
· ชาวไทยชอบดื่มแม่โขง
· ชาวพม่าชอบกบซึ่งแสนจะกลัวงูของเจ้าของบ้านที่อยู่ติดกัน
· เจ้าของรถจาร์กัวดื่มน้ำชา
· เจ้าของบ้านหลังกลางดื่มโค้ก
…………………………

เฉลย
กิจกรรมที่ 1
ปริศนาจากคำใบ้นี้คือ  It’ s class  picture  day 

ซึ่งการจัดแถวของคุณครูมิลล์  คือ
แถวที่ 1
                         I                    T                 S                     C               L                  A

แถวที่ 2
                          S                 S                     P                  I                    C                 T    

แถวที่ 3               U              R                      E                D                  A                 Y
กิจกรรมที่ 2  
               เจ้าของบ้านที่เลี้ยงสุนัข  คือ ชาวไทย  อยู่บ้านหลัง สีเขียว  เพราะบ้านหลังอื่นๆ  จะมี
                        สัตว์เลี้ยงอยู่แล้วดังตาราง

